ਮੈਰੀ ਉਦੂਮਾ
ਮੈਰੀ ਉਦੂਮਾ (ਮਈ 25,1952 ਨੂੰ ਜਨਮ) ਨਾਈਜੀਰੀਆ ਇੰਟਰਨੈਟ ਰਜਿਸਟ੍ਰੇਸ਼ਨ ਐਸੋਸੀਏਸ਼ਨ (ਐਨ.ਆਈ.ਆਰ.ਏ.) ਦੀ ਦੋ ਵਾਰ ਬਣ ਚੁੱਕੀ ਰਾਸ਼ਟਰਪਤੀ ਹੈ। ਉਹ ਨਾਈਜੀਰੀਆ ਇੰਟਰਨੈਟ ਗਵਰਨੈਂਸ ਫੋਰਮ ਦੀ ਚੇਅਰਪਰਸਨ ਹੈ।

ਸਿੱਖਿਆ 
ਉਦੂਮਾ ਨੇ ਇੰਸਟੀਚਿਊਟ ਆਫ ਮੈਨੇਜਮੈਂਟ ਟੈਕਨੋਲੋਜੀ, ਐਂਗੂ (ਆਈ.ਐੱਮ.ਟੀ.) ਵਿਚ ਅਕਾਊਟੈਂਟ ਦੀ ਪੜ੍ਹਾਈ ਕੀਤੀ। ਬਾਅਦ ਵਿਚ ਉਸਨੇ ਲੈਗੋਸ ਯੂਨੀਵਰਸਿਟੀ ਵਿਚ ਪੜ੍ਹਾਈ ਕੀਤੀ ਅਤੇ ਲੇਖਾਕਾਰੀ ਵਿਚ ਆਪਣੀ ਬੀ.ਐੱਸ.ਸੀ. ਪੂਰੀ ਕੀਤੀ।

ਕਰੀਅਰ 
ਉਦੂਮਾ ਨੇ ਫੈਡਰਲ ਆਡਿਟ ਵਿਚ ਕਾਰਜਕਾਰੀ ਅਧਿਕਾਰੀ ਵਜੋਂ ਕੰਮ ਕੀਤਾ ਜਦੋਂ ਉਹ ਅਜੇ ਲਾਗੋਸ ਯੂਨੀਵਰਸਿਟੀ ਵਿਚ ਪੜ੍ਹਾਈ ਕਰ ਰਹੀ ਸੀ। ਬਾਅਦ ਵਿਚ ਉਸਨੇ ਆਈਵਰੀ ਮਰਚੈਂਟ ਬੈਂਕ ਵਿਚ ਕੰਮ ਕੀਤਾ।

1995 ਵਿਚ ਉਦੂਮਾ ਨਾਈਜੀਰੀਆ ਦੇ ਸੰਚਾਰ ਕਮਿਸ਼ਨ ਵਿਚ ਵਿੱਤ ਸਹਾਇਕ ਨਿਰਦੇਸ਼ਕ ਵਜੋਂ ਸ਼ਾਮਿਲ ਹੋਈ। 1999 ਵਿਚ ਉਹ ਟੈਰਿਫ ਅਤੇ ਖ਼ਰਚਿਆਂ ਵਿਭਾਗ ਵਿਚ ਡਿਪਟੀ ਡਾਇਰੈਕਟਰ ਬਣ ਗਈ। ਉਹ 2005 ਵਿੱਚ ਕਾਰਪੋਰੇਟ ਯੋਜਨਾਬੰਦੀ ਵਿੱਚ ਚਲੀ ਗਈ ਸੀ, ਜਿੱਥੇ ਉਸਨੇ ਲਾਇਸੈਂਸ ਡਾਇਰੈਕਟਰ ਬਣਨ ਤੋਂ ਪਹਿਲਾਂ ਇੱਕ ਸਾਲ ਕੰਮ ਕੀਤਾ। ਉਹ 2011 ਵਿਚ ਖ਼ਪਤਕਾਰਾਂ ਦੇ ਮਾਮਲਿਆਂ ਦੀ ਮੁਖੀ ਬਣੀ।

ਉਸਨੇ ਐਸੋਸੀਏਸ਼ਨ ਦੇ ਦੂਜੇ ਪ੍ਰਧਾਨ ਬਣਨ ਤੋਂ ਪਹਿਲਾਂ ਨਾਈਜੀਰੀਆ ਇੰਟਰਨੈਟ ਰਜਿਸਟ੍ਰੇਸ਼ਨ ਐਸੋਸੀਏਸ਼ਨ (ਐਨ.ਆਈ.ਆਰ.ਏ.) ਦੀ ਉਪ ਪ੍ਰਧਾਨ ਵਜੋਂ ਸੇਵਾ ਨਿਭਾਈ। ਉਹ ਤੀਜੀ ਵਾਰ ਰਾਸ਼ਟਰਪਤੀ ਵੀ ਚੁਣੀ ਗਈ ਸੀ। ਉਹ ਨਾਈਜੀਰੀਆ ਇੰਟਰਨੈਟ ਗਵਰਨੈਂਸ ਫੋਰਮ (ਐਨ.ਆਈ.ਜੀ.ਐਫ.) ਦੀ ਚੇਅਰਪਰਸਨ ਹੈ। ਉਸਨੇ ਆਬੂਜਾ ਦੇ ਆਯੋਜਿਤ ਕੀਤੇ ਗਏ ਕੌਮਾਂਤਰੀ ਮਹਿਲਾ ਦਿਵਸ ਪ੍ਰੋਗਰਾਮ ਵਿਚ ਸਾਲ 2019 ਦੇ ਐਨ.ਆਈ.ਜੀ.ਐਫ. ਦੀ ਪ੍ਰਤੀਨਿਧਤਾ ਕੀਤੀ ਅਤੇ ਸਾਈਬਰ ਸਪੇਸ ਨੂੰ ਸਥਾਨਕ ਅਤੇ ਅੰਤਰਰਾਸ਼ਟਰੀ ਪੱਧਰ 'ਤੇ ਸ਼ਾਮਿਲ ਕਰਨ ਦੀਆਂ ਨੀਤੀਆਂ ਵਿਚ ਔਰਤਾਂ ਦੇ ਸ਼ਾਮਿਲ ਹੋਣ 'ਤੇ ਗੱਲ ਕੀਤੀ।

ਅਵਾਰਡ 
ਸਾਲ 2016 ਵਿੱਚ ਉਸਨੂੰ ਨਾਈਜੀਰੀਆ ਇੰਟਰਨੈੱਟ ਰਜਿਸਟ੍ਰੇਸ਼ਨ ਐਸੋਸੀਏਸ਼ਨ (ਐਨ.ਆਈ.ਆਰ.ਏ) ਦੁਆਰਾ ਨੀਰਾ ਪ੍ਰੈਜੀਡੈਂਸ਼ੀਅਲ ਅਵਾਰਡ ਤੋਂ ਵਿਸ਼ੇਸ਼ ਮਾਨਤਾ ਪ੍ਰਾਪਤ ਹੋਈ।

ਹਵਾਲੇ 

ਜਨਮ 1952
ਜ਼ਿੰਦਾ ਲੋਕ